འཕགས་མཆོག་འཁོར་བ་དོང་སྤྲུགས་ཀྱི་ཕྱི་སྒྲུབ་རྩ་བ་གསང་ཆེན་མྱུར་ལམ་གྱི་
བསྙེན་དམིགས་བཞུགས་སོ། ཻ།
567

གཏེར་ ཨ་འཛོམས་འབྲུག་པའི་གསུང་། གསར།
আ
།འཕགས་མཆོག་སྤྱན་རས་གཟིགས་འཁོར་བ་དོང་སྤྲུགས་ཀྱི་ཕྱི་སྒྲུབ་རྩ་བ་གསང་ཆེན་མྱུར༌ལམ༌ཉམས་སུ་ལེགས་པར་འདོད་པ་དག་གིས། དབེན་
པའི་གནས་སུ་སྤྲོ་ན་ཕྱི་ནང་གི་མཆོད་པ་བཤམས། མེད་ཀྱང་བདག་བསྐྱེད་ཁོ་ན་ལྟར་བྱས་ན་ཆད་པའི་སྐྱོན་མེད། སྟན་བདེ་བ་ལ་བསམ་གཏན་གྱི་སྤྱོད་ལམ་དང་ལྡན་
པས་འཁོད། ཀུན་རྫོབ་དང་དོན་དམ་གྱི་སྐྱབས་སེམས་བློ་ཚོད་དང་བསྟུན་པ་ལན་གསུམ་སོགས་ལོང་སྐབས་དང་སྦྱར་བ་སོང་རྗེས། སྣང་ཆ་དག་པ་རབ་འབྱམས་ལྷ་དང་
གཞལ་ཡས་ཡེ་ནས་ཡིན་ཚུལ་ཤེས་པའི་ངང་ལས། པདྨ་དང་ཟླ་བའི་གདན་ལ་ཧྲཱིཿཡིག་དཀར་ལ་དམར་བའི་མདངས་འོད་འཕྲོ་བ་ཚེག་དྲག་དང་བཅས་པ་ཐ ོལ་
 ོལ་གྱིས་
568

ཕྱི་སྒྲུབ་
གཉིས་ བསྙེན་དམིགས།
N
আ །གསལ་བ་སྐད་ཅིག་ག ིས་གནས་འགྱུར་ཏེ་ཚིག་རིས་དང་མཐུན་པའི་ལྷ་སྣང་སྟོང་གཟུགས་ཆུ་ཟླ་ལྟ་བུར་གསལ་གདབ། དེ་ནས་བཟླས་པ་ལ་བབས་
ཚེ༑ ཐུགས་ཀར་པདྨ་དཀར་པོ་འདབ་བརྒྱད་ཟེའུ་འབྲུ་དམར་སེར་ཅན་གྱི་སྟེང་དུ་ཟླ་བའི་དཀྱིལ་འཁོར་སྲན་མ་གླེབས་པ་ཙམ་
གྱི་སྟེང་ཐུགས་སྲོག་ཧྲཱིཿཡིག་དཀར་དམར་ཚེག་དྲག་དང་བཅས་པ་འགྲེངས་ཐབས་གདོང་མདུན་བསྟན་ཤིན་ཏུ་ཕྲ་བ་སྤུས་བྲིས་
པ་ཙམ་གྱི་མདུན་ནས་བརྩམས་ཏེ་གཟུངས་རིང་དཀྲིས་གསུམ་གྱི་ཚུལ་དུ་གཡོན་བསྐོར་དུ་བཀོད་པའི་ནང་དུ་ཡི་གེ་དྲུག་པ་
569

༈ བཀོད༑
ཡིག་འབྲུ་རྣམས་ཁ་དོག་དཀར་ལ་དམར་མདངས་ཆགས་པ་ཤིན་ཏུ་ཕྲ་བ་སྤུས་བྲིས་པ་ཙམ་དུ་གསལ་གདབ། དེ་ནས་སྣ་བུག་གཉིས་ནས་རླུང་རོ་ཆེ་འབྲིང་ཆུང་གསུམ་སངས་ཀྱིས་འབུད་ལ་
ངལ་བསོ།
གཏེར་ ཨ་འཛོམས་འབྲུག་པའི་གསུང་། གསར།
དེ་ནས་ཐུགས་སྲོག་ཧྲཱིཿཡིག་ལ་སེམས་ཞུགས་པ་ལྟ་བུར་ཆེར་གཏད་དེ་ཡིད་བཟླས་སོགས་བྱས་ཀྱང་རུང༌། གང་ལྟར་རྣམ་རྟོག་གི་རྦ་རླབས་ཞི་ཚེ་སྔགས་ཕྲེང་ཕྱི་ནས་རིམ་བཞིན་བཀླག་པའི་ཚུལ་གྱིས་ཡིག་བདུན་བཟླས་བཞིན་
སེམས་བཟུང་ལ། གསལ་ཐེབ་ནས། ཐུགས་སྲོག་སྔགས་ཕྲེང་དང་བཅས་པ་ལས་འོད་ཟེར་གྱི་ཚོགས་དཔག་ཏུ་མེད་པ་འཕྲོས། ཞིང་ཁམས་རབ་འབྱམས་ཀྱི་སངས་རྒྱས་བྱང་སེམས་རྩ་
གསུམ་ཞི་ཁྲོ་རབ་འབྱམས་ཀྱི་ཚོགས་ལ་མཆོད་པའི་སྤྲིན་རྒྱ་མཚོས་མཆོད་པ་འབུལ། དགྱེས་པ་སྐོངས། སླར་མཁྱེན་བརྩེ་ནུས་གསུམ་ཐམས་ཅད་འོད་ཟེར་གྱི་ཚུལ་དུ་སྔགས་ཕྲེང་
ཐུགས་སྲོག་དང་བཅས་པ་ལ་ཐིམ་པའི་རྐྱེན་གྱིས་སྔགས་ཕྲེང་གཡས་ཕྱོགས་སུ་དལ་བུས་འཁོར། མཆོག་ཐུན་མོང་གི་དངོས་གྲུབ་མ་ལུས་ཐོབ་པར་བསམ་ ལ་ཡང་ཡང་སྤྲོ་བསྡུ་བྱ། ཡང་
འོད་ཟེར་འཕྲོས་ཁམས་གསུམ་རིགས་དྲུག་གཤིན་རྗེའི་འགྲོ་བ་དང་བཅས་པའི་སྣོད་བཅུད་མ་ལུས་པ་ཁྱབ། སྣོད་དག་པ་ཆོས་ཀྱི་དབྱིངས། བཅུད་ཀྱི་སེམས་ཅན་ཐམས་ཅད་ཀྱི་
570

571
ها
།སྡུག་བསྔལ་རྒྱུ་འབྲས་དང་བཅས་པ་ཐམས་ཅད་བསལ། འཕགས་མཆོག་འཁོར་བ་དོང་སྤྲུགས་ཀྱི་སྐུ་ལམ་ལམ་དུ་གྱུར་པར་མོས་ལ་སྤྲོ་བསྡུ་ཡང་ཡང་བྱ། ཡང་
ཐུགས་སྲོག་ཧྲཱིཿདང་སྔགས་ཕྲེང་རྣམས་ལས་འོད་ཟེར་རང་སྒྲ་དང་བཅས་པ་འཕྲོས། སྣོད་བཅུད་ལ་ཕོག་པས་ཐམས་ཅད་འཕགས་པའི་སྐུ་རུ་གསལ་བ་རྣམས་ཀྱི་ཞལ་དང༌། ཟིན་
པ་དང་མ་ཟིན་པའི་སྒྲ་ཐམས་ཅད་གཟུངས་དང་ཡིག་བདུན་གྱི་སྒྲ་ཏི་རི་རི་སྒྲོགས་པར་མོས་ལ་སྤྲོ་བསྡུ་ཡང་ཡང་བྱ། ཐུན་འཇུག་གཟུངས་རིང་བཟླས་པ་དང་ཆབས་ཅིག ཐུགས་སྲོག་ཧྲཱིཿལས་ཡང་
འོད་ཟེར་ཧྲཱིཿའི་སྒྲ་དང་བཅས་པ་སྔར་ལྟར་འཕྲོས། འཕགས་པའི་སྐུ་རུ་གསལ་བ་ཐམས་ཅད་ཧྲཱིཿཡིག་ཁོ་ནར་གནས་གྱུར། ཁམས་གསུམ་འཇིག་རྟེན་གྱི་ཞིང་ཐམས་ཅད་ཧྲཱིཿཡིག་
རང་སྒྲ་དང་བཅས་པའི་ཐེམ་འགགས་ནེམ་འགགས་སུ་གང་བར་མོས་ལ་གཟུངས་ཇི་ལྟར་རིགས་པར་བཟླ། དེ་ནས་ཧྲཱིཿའཇམ་དཔལ་དལ་བ་རགས་བཟླས་ཅི་ནུས་བྱ། ཡང་སྔགས་ཕྲེང་ཐུགས་སྲོག་དང་
བཅས་པ་ལས་འོད་ཟེར་འཕྲོས་སྣོད་བཅུད་ལ་ཕོག་མ་ཐག་ཏུ་ལན་ཚྭ་ཆུར་ཐིམ་པ་ལྟར་འོད་དུ་ཞུ་སྟེ་བདག་ཉིད་ལྷར་གསལ་བ་ལ་ཐིམ་པས། བ་སྤུ་བུ་ག་དང་སྐུའི་ནང་ཐམས་ཅད་
གསུམ་བྱོན། བསྙེན་དམིགས།

གཏེར་ ཨ་འཛོམས་འབྲུག་པའི་གསུང་། གསར།
ཧྲཱིཿཡིག་རང་སྒྲ་བཅས་པས་ལམ་ལམ་གང་བར་མོས་ལ་ཡིད་བཟླས་བྱ།མཐར་བདག་ལྷར་སྣང་ཧྲཱིཿཡིག་གདན་དང་བཅས་པ་གཟུངས་རིང་ལ་ཐིམ། དེ་ཡིག་བདུན་གདན་དང་བཅས་པ། དེ་ཐུགས་སྲོག་གི་ར་ཏ་ལ། དེ་ཧ་ཁོག དེ་མགོ་བོ། དེ་གི་
གུའི་བར་བསྡུས་ཏེ། གི་གུ་རྟ་རྔ་བརྒྱར་གཤགས་པ་ཙམ་ལ་ཅི་གནས་སུ་མཉམ་པར་བཞག་དེ་ཡང་དམིགས་བསམ་སྤྲོས་པ་ཐམས་ཅད་དང་བྲལ་བ་དབྱིངས་ཀ་དག་རང་བྱུང་གི་ཡེ་ཤེས་རང་བཞག་བདེ་བ་ཆེན་པོའི་ངང་དུ་ཅི་གནས་སུ་མཉམ་པར་བཞག་གོ། །སླར་རྗེས་ཐོབ་
སྒྱུ་མའི་ལྷར་སྣང་ལས་ལྡང༌། དེ་ལྟར་གང་ཟག་རང་རང་གི་ལྟ་དགོངས་དང་མཐུན་པ་མ་གཏོགས་མཐའ་གཅིག་ཏུ་མི་ངེས་མོད་ཀྱང་དབང་པོ་འབྲིང་མན་ཆད་ཀྱི་དབང་དུ་བྱས་པ་ཡིན། སྤྱོད་ལམ་ཐམས་ཅད་དགོངས་པ་མི་གཡོ་བའི་ངང་ནས་མཐོང་རེག་གི་གྲོལ་བའི་ཕྲིན་
ལས་སོགས་བྱམས་སྙིང་རྗེ་ཡང་ནས་ཡང་དུ་རྩལ་བཏོན། བྱ་བྱེད་ལས་གསུམ་ཐམས་ཅད་སྤྲོས་བྲལ་དུ་ལ་བཟླ། སྒོ་གསུམ་ཐ་མལ་དུ་མ་ཤོར་བར་དུས་གྲངས་གང་རུང་ལ་ཉམས་སུ་བླངས་ན་རང་གཞན་གྱི་དོན་གཉིས་ལྷུན་གྱིས་གྲུབ་ཅིང་མཐར་ཐུག་འཕགས་པའི་སྐུ་གསུང་
ཐུགས་ཡོན་ཏན་ཕྲིན་ལས་མི་ཟད་པ་རྒྱན་གྱི་འཁོར་ལོ་ལ་དབང་འབྱོར་པ་ནི་གདོན་མི་ཟའོ། །ཞེས་བསྙེན་དམིགས་རགས་རིམ་ཙམ་འདི་གཏེར་གཞུང་གི་དགོངས་པ་སོར་བཞག་ལྟར་འདི་ལ་མོས་པའི་ལས་གསར་རྣམས་ལ་ཕན་པའི་ཆེད་དུ། རང་སློབ་སྒྲུབ་བརྩོན་དམ་ པ་
འཇིགས་བྲལ་རྡོ་རྗེས་བསྐུལ་ངོར། འགྲོ་འདུལ་པས་སྨྲས་བཞིན་ཡི་གེའི་འདུ་བྱེད་པདྨ་སངས་རྒྱས་ཀྱིས་བགྱིས་པའི་དགེ་བས་ཁམས་གསུམ་འཁོར་བ་དོང་ནས་སྤྲུགས་ཏེ་ཕྱམ་གཅིག་འཕགས་པའི་གོ་འཕང་ཐོབ་པའི་རྒྱུར་གྱུར་ཅིག །དགེའོ། །དགེའོ། །དགེའོ། །
572

དོངསྤྲུགས་ གཅིག་ མེ་མཆོད།